Legal Document

Category: 31

Text:
62. ΝΟΜΟΣ υπ’ αριθ 146 της 25/28 Αυγ. 1975 (ΦΕΚ Α΄179) Περί τροποποιήσεως και συμπληρώσεως των περί Οργανισμού Λιμένος Πειραιώς (Ο.Λ.Π.) κειμένων διατάξεων. Οργάνωσις Υπηρεσιών Άρθρ.1.-1.Δια Π.Δ/τος εκδοθησομένου εντός έτους από της ισχύος του παρόντος Νόμου, προτάσει των Υπουργών Προεδρίας Κυβερνήσεως, Οικονομικών και Εμπορικής Ναυτιλίας, θέλουσι καθοριστή βάσει των υφισταμένων οργανωτικών αναγκών του Ο.Λ.Π. των δημιουργηθεισών ιδία εκ της επεκτάσεως του λιμένος, της αυξήσεως των εργασιών του, της αναλήψεως υπ’ αυτού νέων δραστηριοτήτων και της προσαρμογής του εις τας συγχρόνους μεθόδους εργασίας, η κατά Υπηρεσίας, Γενικάς Διευθύνσεις, Διευθύνσεις, Τμήματα και Γραφεία σύνθεσις, οργάνωσις και κατανομή των Υπηρεσιών του ΟΛΠ, η αρμοδιότης εκάστης εξ αυτών και αι κατά κατηγορίας, κλάδους και βαθμούς μόνιμοι οργανικαί θέσεις, ως και αι κατά ειδικότητας θέσεις προσωπικού επί σχέσει εργασίας ιδιωτικού δικαίου. Εις περίπτωσιν καταργήσεως θέσεων οι κατέχοντες, νυν, ταύτας και μόνον ούτοι, διατηρούνται εν τη υπηρεσία και εξελίσσονται κανονικώς κατά την θέσιν ην έχουν εις την επετηρίδα. Η προθεσμία εκδόσεως του ανωτέρω Π.Δ/τος παρετάθη από της λήξεώς της και μέχρι της 31 Δεκ. 1976, δια της παρ. 1 του άρθρ. 14 Νόμ. 411/1976 (κατωτ. αριθ. 65). 2.Οι κατά τη δημοσίευσιν του εν παρ. 1 του παρόντος Π.Δ/τος υπηρετούντες τακτικοί υπάλληλοι καταλαμβάνουσιν αυτοδικαίως εκ των δι’ αυτού συνιστωμένων οργανικών θέσεων κατά την σειράν αρχαιότητος αυτών τας αντιστοίχους της κατηγορίας, κλάδου και βαθμού ον φέρουσι κατά τον χρόνον της δημοσιεύσεως τούτου θέσεις. Εις περίπτωσιν καταργήσεως, συγχωνεύσεως ή διαχωρισμού κλάδων η κατανομή του προσωπικού αυτών ενεργείται δι’ αποφάσεως της Εκτελεστικής Επιτροπής λαμβανομένης μετά σύμφωνον γνώμην του Υπηρεσιακού Συμβουλίου. «Εάν εκ της κατανομής ταύτης του προσωπικού ή εκ μετατάξεως βάσει των κατεχομένων υπό των υπαλλήλων τυπικών προσόντων ο υπάλληλος καταλάβη θέσιν Κλάδου έχοντος ανώτερον εισαγωγικόν βαθμόν του Κλάδου εις ον ανήκε, χωρεί ένταξις τούτου, βάσει των διατάξεων του άρθρ. 10 του Ν.Δ. 287/1974 «περί ρυθμίσεως θεμάτων τινών προσωπικού του Δημοσίου, των νομικών προσώπων δημοσίου δικαίου κλπ.». Το ανωτέρω εντός « » εδάφιον προσετέθη δια της παρ. 2 του άρθρ. 14 Νόμ. 411/1976 (κατωτ. αριθ. 65). 3.Τροποποιήσεις του κατά την παρ. 1 Π.Δ/τος επιτρέπονται δι’ ομοίων Δ/των υπό τας προϋποθέσεις και περιορισμούς των παρ. 1 και 2 του παρόντος άρθρου. Δια της παρ. 1 του άρθρ. 14 Νόμ. 411/1976 (κατωτ. αριθ. 65) ωρίσθη, ότι τα προβλεπόμενα υπό της ανωτέρω παρ. 3 Π.Δ/τα δεν υπόκεινται εις προθεσμίαν ως προς την έκδοσίν των. (Αντί της σελ. 290,427) Σελ. 290,427(α) Τεύχος 616-Σελ. 113 Οργανισμός Λιμένος Πειραιώς Ανώνυμη Εταιρία (Ο.Λ.Π. Α.Ε.) 20.Δ.δ.61-62 Κρατήσεις επί τιμήματος έργων Άρθρ.2.-1.Η αληθής έννοια του εδαφ. ζ΄ της παρ. 2 του άρθρ. 3 του Α.Ν. 1559/1950 «περί Οργανισμού Λιμένος Πειραιώς», κυρωθέντος υπό του Νόμ. 1630/1951 «περί κυρώσεως τροποποιήσεως και συμπληρώσεως του Α.Ν. υπ’ αριθ. 1559/1950» είναι ότι, αι δι’ αυτού καθιερούμεναι απαλλαγαί ισχύουν και επί του τιμήματος των εκτελουμένων δια λογαριασμόν του Ο.Λ.Π. έργων και προμηθειών, των οικείων αναδόχων ή προμηθευτών μη βαρυνομένων με οιασδήποτε κρατήσεις ή εισφοράς, πλην των τελών χαρτοσήμου, φόρων εισοδήματος και των υπέρ των Ασφαλιστικών Οργανισμών των αναδόχων ή προμηθευτών τοιούτων, επιφυλασσομένων οπωσδήποτε των διατάξεων του Ν.Δ. 1081/1971 «περί καταργήσεως δασμολογικών απαλλαγών». 2.Αι μέχρι της ενάρξεως ισχύος του παρόντος τυχόν ενεργηθείσαι κρατήσεις ή εισφοραί υπέρ τρίτων δεν αποδίδονται εις τούτους. Ανάθεσις αρμοδιοτήτων παρά του Γενικού  Διευθυντού χορήγησις επιδόματος θέσεως Άρθρ.3.-1.Ο Γενικός Διευθυντής δύναται να μεταβιβάζη απάσας ή τινας των εν εδαφ. α΄,β΄, γ΄, ε΄, στ΄, ζ΄ και η΄ της παρ. 2 του άρθρ. 10 του Α.Ν. 1559/1950 αρμοδιοτήτων του, δι’ ειδικής πράξεώς του εις τους αρμοδίους Διευθυντάς ή Προϊσταμένους Υπηρεσιών. Τας ανωτέρω αρμοδιότητας, εξαιρέσει των εν εδαφ. ε΄ της παρ. 2 του άρθρ. 10 του Α.Ν. 1559/1950, δύναται να μεταβιβάζη, δι’ ειδικής πράξεώς του και εις τον εν εδαφ. α΄ της παρ. 3 του άρθρ. 5 του παρόντος νόμου Σύμβουλον. 2.Χορηγείται εις τον Γενικόν Διευθυντήν του Ο.Λ.Π. κατά μήνα επίδομα θέσεως, καθοριζόμενον εκάστοτε δι’ αποφάσεως του Διοικητικού Συμβουλίου του Ο.Λ.Π., εγκρινομένης υπό των Υπουργών Οικονομικών και Εμπορικής Ναυτιλίας, μη δυνάμενον να υπερβή τας απολαβάς των υπηρετούντων επί βαθμώ 1ω υπαλλήλων της διοικητικής ιεραρχίας. «Η αληθής έννοια της ανωτέρω παρ. 2 είναι ότι το υπ’ αυτής θεσπιζόμενον ως καταβαλλόμενον εις τον Γενικόν Δ/ντήν του ΟΛΠ επίδομα θέσεως καταβάλλεται εις τούτον ολόκληρον άνευ οιουδήποτε περιορισμού εκ των κειμένων νόμων περί συγχρόνου καταβολής συντάξεως και αποδοχών εις τους συνταξιούχους του Δημοσίου (παρ. 3 άρθρ. 8 Νόμ. 411/1976, κατωτ. αριθ. 65). Σελ. 290,428(α) Τεύχος 616-Σελ. 114 Άρθρ.4.-1.Θεσπίζεται ανά μία θέσις επί βαθμώ 5ω εις έκαστον των κλάδων Β7 Επιστατών και Β8 Τεχνιτών του Ο.Λ.Π. και του κλάδου Β7 Τεχνιτών του Ο.Λ.Θ. 2.Υπάλληλοι του Ο.Λ.Π. επί βαθώ 4ω, πτυχιούχοι Ανωτάτων Σχολών, της Β΄ Κατηγορίας, έχοντες υπέρ 25ετή ευδόκιμον υπηρεσίαν, μετατάσσονται αυτοδικαίως εκ της Β΄ Κατηγορίας εις την Α΄ τοιαύτην, αυξανομένων αναλόγως των θέσεων της κατηγορίας ταύτης. 20.Δ.δ.62 Οργανισμός Λιμένος Πειραιώς Ανώνυμη Εταιρία (Ο.Λ.Π. Α.Ε.) Προσωπικόν επί σχέσει Ιδιωτικού Δικαίου Άρθρ.5.-1.Δια το μέχρι της δημοσιεύσεως του εν άρθρ. 1 του παρόντος Π.Δ/τος και επί εν εισέτι έτος διάστημα, δύνανται δι’ αποφάσεως των Υπουργών Προεδρίας Κυβερνήσεως, Οικονομικών και Εμπορικής Ναυτιλίας τη προτάσει του Δ.Σ. του Ο.Λ.Π., να προσλαμβάνωνται παρά τω Ο.Λ.Π. επί σχέσει εργασίας ιδιωτικού δικαίου: α)Μέχρις 6 διπλωματούχοι του Εθνικού Μετσοβίου Πολυτεχνείου ή ισοτίμου ημεδαπής ή αλλοδαπής Σχολής του Κλάδου Μηχανολόγων-Ηλεκτρολόγων ή Μηχανολόγων ή Ηλεκτρολόγων Μηχανικών. Ο εις τούτων δύναται να είναι διπλωματούχος Ναυπηγός-Μηχανικός πτυχιούχος ανωτάτης Σχολής της ημεδαπής ή ισοτίμου αλλοδαπής. β)Μέχρι 3 πτυχιούχοι του Εθνικού Μετσοβίου Πολυτεχνείου ή ισοτίμου ημεδαπής ή αλλοδαπής Σχολής του Κλάδου Πολιτικών Μηχανικών. Ο εις τούτων δύναται να είναι πτυχιούχος Αρχιτέκτων με τα αυτά ως άνω προσόντα. γ)Μέχρις 6 υπομηχανικοί μηχανολόγοι - Ηλεκτρολόγοι ή μηχανολόγοι ή ηλεκτρολόγοι και μέχρι 2 πολιτικοί υπομηχανικοί πτυχιούχοι των Δημοσίων Ανωτέρων Σχολών Υπομηχανικών ή πτυχιούχοι των εν άρθρ. 3 του Ν.Δ. 4564/1966 «περί κυρώσεως πράξεως του Υπουργικού Συμβουλίου και αποφάσεων του Υπουργού Εθνικής Παιδείας και Θρησκευμάτων και περί ρυθμίσεως θεμάτων των Δημοσίων Σχολών Υπομηχανικών» αναφερομένων σχολών του Ε.Μ.Π. ή των σχολών Κ.Α.Τ.Ε. δ)Μέχρι 2 στενοδακτυλογράφοι κάτοχοι πτυχίων μιας ανεγνωρισμένης Σχολής γνωρίζοντες αποδεδειγμένως την Αγγλικήν ή Γαλλικήν. ε)Μέχρι 50 υπάλληλοι παραλαβής και παραδόσεως εμπορευμάτων κάτοχοι απολυτηρίου Γυμνασίου ή άλλης ισοτίμου σχολής ημεδαπής η αλλοδαπής, προτιμωμένων, υπό τας αυτάς προϋποθέσεις και μέχρι του 1/4 του ως άνω αριθμού, των ανηκόντων εις την δύναμιν του Σωματείου Υπαλλήλων Παραλαβής και Παραδόσεως Εμπορευμάτων Λιμένος και Προλιμένων Πειραιώς (τακτικών, δοκίμων και ελευθέρων σημειωτών) εφ’ όσον δεν έχουσιν υπερβή το 40όν έτος της ηλικίας των κατά την δημοσίευσιν του παρόντος. 2.Οι κατά τα ανωτέρω προσλαμβανόμενοι απολύονται αυτοδικαίως άμα τη λήξει της συμβάσεως, εν πάση δε περιπτώσει την 30ήν Ιουν. 1977. 3.Δι’ αποφάσεως των εν τη προηγουμένη παραγράφω Υπουργών, τη προτάσει του Διοικητικού Συμβουλίου του Ο.Λ.Π., δύνανται να προσλαμβάνωνται παρά τω Ο.Λ.Π. επί σχέσει εργασίας αορίστου χρόνου: α)Εις ειδικός σύμβουλος, κεκτημένος πτυχίον ανωτάτης σχολής ημεδαπής ή αλλοδαπής και ειδικήν πείραν περί την οργάνωσιν και διοίκησιν Δημοσίων Υπηρεσιών ή Ιδιωτικών Επιχειρήσεων. β)Εις τεχνίτης συντηρητής κλιματιστικών και ψυκτικών μηχανημάτων πτυχιούχος μέσης τεχνικής Σχολής Εργοδηγών Ψυκτικών ανεγνωρισμένης υπό του Κράτους, έχων πενταετή τουλάχιστον σχετικήν προϋπηρεσίαν. γ)Μέχρι 3 ειδικοί σύμβουλοι, ήτοι εις πτυχιούχος ανωτάτης σχολής ειδικευμένος επί θεμάτων στατιστικής και μηχανογραφήσεως, εις συνταξιούχος ανώτερος αξιωματικός του Πολεμικού Ναυτικού ειδικευμένος εις κέντρα (θαλάμους) συγκεντρώσεως και ελέγχου πληροφοριών επί της κινήσεως εν γένει πλοίων και εις πτυχιούχος ανωτάτης σχολής ειδικευμένος εις την επιχειρησιακήν έρευναν. δ)Μέχρι 2 πρώτοι ή δεύτεροι πλοίαρχοι Εμπορικού Ναυτικού και μέχρι 2 πρώτοι ή δεύτεροι μηχανικοί Εμπορικού Ναυτικού. ε)Εις συνταξιούχος ανώτερος αξιωματικός Ενόπλων Δυνάμεων ή Λιμενικού Σώματος δια την οργάνωσιν ασφαλείας του Λιμένος, ως Προϊστάμενος του  Τμήματος Ασφαλείας Ο.Λ.Π. 4.Αι αποδοχαί του προσωπικού των παρ. 1 και 3 του παρόντος καθορίζονται κατά την διαδικασίαν του Ν.Δ. 1198/1972 «περί του τρόπου ρυθμίσεως των όρων αμοιβής και εργασίας του επί σχέσει εργασίας ιδιωτικού δικαίου προσωπικού του Δημοσίου, των Ο.Τ.Α. και Ν.Π.Δ.Δ. και τροποποιήσεως διατάξεων της περί Συλλογικών Συμβάσεων εργασίας Νομοθεσίας». 5.Η πρόσληψις του προσωπικού της παρ. 3 του παρόντος γίνεται συμφώνως προς τας κειμένας διατάξεις. 6.Κατά την εν παρ. 3 του παρόντος διαγραφομένην διαδικασίαν, δύναται ο Ο.Λ.Π. να προσλαμβάνη επί εμμίσθω εντολή μέχρι δύο Δικηγόρους παρ’ Αρείω Πάγω ή παρ’ Εφέταις.  (Μετά την σελ. 290,428) Σελ. 290,429 Τεύχος 574-Σελ. 97 Οργανισμός Λιμένος Πειραιώς Ανώνυμη Εταιρία (Ο.Λ.Π. Α.Ε.) 20.Δ.δ.62 Άρθρ.6.Οι μόνιμοι Νομικοί Σύμβουλοι του Ο.Λ.Π., ων ο βασικός μηνιαίος μισθός ρυθμίζεται βάσει της παρ. 2 του άρθρ. 3 του Α.Ν. 274/1968 «περί των αποδοχών των δημοσίων υπαλλήλων κλπ.» (τόμ. 2Α σελ. 384,69) λαμβάνουν από της ισχύος του παρόντος τον εκάστοτε μισθόν του αντιστοίχου βαθμού της διοικητικής ιεραρχίας. Εις περίπτωσιν, καθ’ ην δια της παρ. 2 του άρθρ. 3 του ως άνω Α.Ν., προβλέπεται δια τους Νομικούς Συμβούλους του Ο.Λ.Π. μείζων βασικός μισθός εν σχέσει με τους ομοιοβάθμους των διοικητικούς υπαλλήλους, διατηρείται η εντεύθεν ποσοστιαία διαφορά. Άρθρ.7.-Αι αποφάσεις των οργάνων της Διοικήσεως του Οργανισμού Λιμένος Πειραιώς, αι αφορώσαι εις προσλήψεις παρά τω Οργανισμώ τούτω πάσης ειδικότητος προσωπικού επί σχέσει εργασίας Ιδιωτικού Δικαίου, υπόκεινται εις την έγκρισιν του Υπουργού Εμπορικής Ναυτιλίας. Άρθρ.8.-Η ισχύς του παρόντος Νόμου άρχεται από της δημοσιεύσεώς του δια της Εφημερίδος της Κυβερνήσεως. Σελ. 290,430 Τεύχος 574-Σελ. 98 20.Δ.δ.62 Οργανισμός Λιμένος Πειραιώς Ανώνυμη Εταιρία (Ο.Λ.Π. Α.Ε.)